ตอนนี้ทำแท้งด้วยวิธีการดูดมาได้5 วันแล้ว มีเลือดออกเล็กน้อยในวันแรกและวันที่2 ค่ะแต่พอมาวันที่3หายแล้วเป็นเหมือนไม่ใช่เลือดเลยค่ะ เพราะมีสีออกน้ำตาล แต่ก็สามารถเดินได้ปกตินะคะ แต่จะมีอาการปวดท้องน้อยมาเป็นช่วงๆ ปวดแบบจุกๆขึ้นมาเอง สักพักก็หายไป อยากทราบว่าปกติไมคะ
สวัสดีค่ะ หลังการแท้ง อาจมีอาการเลือดออกร่วมกับปวดหน่วงท้องน้อยได้ในระยะแรกประมาณ 1-2 อาทิตย์หลังแท้ง หากเลือดไม่ได้ออกมากขึ้นเรื่อยๆหรือปวดท้องมากขึ้นเรื่อยๆถือว่าเป็นภาวะปกติหลังการแท้งค่ะแต่ถ้าอาการปวดท้องไม่ทุเลา ปวดมากขึ้น ปวดถี่ขึ้น เลือดออกมากขึ้นเรื่อยๆยังมีก้อนเนื้อปนเลือดออกมา มีหนองไหลจากช่องคลอด มีไข้ อาจมีการติดเชื้อในมดลูกควรกลับไปพบแพทย์ควรงดการมีเพศสัมพันธ์ไปก่อนในช่วง 1-2 อาทิตย์แรก เพื่อป้องกันการติดเชื้อหรือตกเลือดหลังขูดมดลูก สามารถรับประทานยาแก้ปวดเพื่อบรรเทาอาการได้ และควรคุมกำเนิดหลังแท้งประมาณ 1-2 เดือนเพื่อให้ร่างกายได้ฟื้นตัว